Siegfriedus Balke
Siegfriedus (Theod.: Siegfried) Balke (natus 1 Iunii 1902 Bauci, mortuus 11 Iunii 1984 Monachii) vir publicus Bavariae et sodalis Christianae Socialis Unionis in Bavaria (CSU) fuit.

Maiores, iuventus et munus
Pater eius Bochi sutor fuit. Ipse anno 1920 maturitatem adeptus est atque deinde Monachii chemiae studebat. Anno 1924 diploma accepit atque 1925 doctor promotus est. Sed quod a Nazistis "SEmiiudaicus" appellatus est, in universitate progredi ei vetitum est. Itaque ab anno 1927 variis in fabricis chemicis laboravit, dum anno 1952 praeses fabricae Wacker AG factus est. Annis 1946 - 1971 praeses foederis fabricarum Chemicarum Bavariae fuit.

Cursus honorum
Factionem CSU atque Franciscum Iosephum Strauß pecunia adiuvit. 9 Decembris 1953 CSU factione suadente Administer Foederalis Cursus Publici in consilio ministrorum Conradi Adenauer (CDU) nominatus est. Anno 1954 sodalis CSU factus est. 16 Octobris 1956 Administer Foederalis rerum Atomarum factus est. Annis 1957 - 1969 Balke legatus Dietae Foederalis Germaniae erat. Cum consilium ministrorum 13 Decembris 1962 reformaretur, Balke administerium reliquit.

Nexus externi
Elogium hebdomadalis DER SPIEGEL (anno 2009, lingua Theodisca)

Alumni Universitatis Monacensis
Administri Foederales Cursus Publici
Legati Dietae Foederalis Germaniae
Administri Foederales Eruditionis et Scientiae